Un elev de 16 ani din Bacău a fost condamnat la un an și jumătate de detenție într-un centru de reeducare după ce și-a umilit doi colegi. Momentele s-au petrecut la începutul anului trecut și au fost postate în mediul online.
Elevul era în clasa a noua la Liceul Tehnologic "Dumitru Mangeron" din Bacău. Agresorul le-a spus să se așeze în genunchi, să îi sărute mâna, să meargă precum câini după el și i-a împis cu capul în toaletă, informează știrileprotv.
Prima oară, elevul a primit un avertisment scris și nota la purtare i-a fost scăzută cu două puncte. S-a demarat și o anchetă penală.
La audieri, victimele le-au spus polițiștilor că le era frică să meargă la școală pentru că agresorul îi obliga să facă diferite fapte, să îi cumpere mâncare, să îi curețe încălțările, lucruri care îl amuzau.
Agresorul a spus că totul era o joacă și a încercat să pară nevinovat, dând vina pe victimele care l-ar fi provocat.
Elevul a primit un an și jumătate pedeapsă la Curtea de Apel Bacău. Instanța a considerat cazul ca fiind unul deosebit de grav, drept pentru care necesită o sancțiune care să descurajeze bullying-ul din școli.